29/12/2017 | Administración LocalMunicipal
Miño
Aprobación definitiva de modificación da Ordenanza Fiscal número 5, reguladora da taxa por saneamento, e da ordenanza fiscal número 9, reguladora da taxa por subministro de auga.

O Concello en Pleno, en sesión celebrada o día 9 de novembro de 2017 aprobou inicialmente a modificación das seguintes ordenanza fiscais: - Ordenanza fiscal número 5, reguladora da taxa por saneamento. - Ordenanza fiscal número 9, reguladora da taxa por subministración de auga. Durante o período de exposición ó público non se formularon reclamacións, elevándose a definitivo o acordo municipal adoptado, en aplicación do artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, entrando en vigor ao día seguinte á publicación da súa aprobación definitiva no Boletín Oficial da Provincia, e permanecendo en vigor ata a súa modificación ou derrogación expresa. De conformidade co artigo 19 do Real Decreto Lexislativo 2/2004, contra este acordo poderá interpoñerse recurso contencioso-administrativo, no prazo de dous meses contados dende o día seguinte ó da publicación deste acordo no Boletín Oficial da Provincia, sen prexuízo de calquera outro que se estime oportuno; e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdicción contencioso-administrativa. Os textos íntegros, incluídas as modificacións das presentes ordenanzas fiscais son os seguintes: - Ordenanza fiscal número 5, reguladora da taxa por saneamento, así como de tratamento e depuración de augas residuais incluída a vixilancia especial dos sumidoiros particulares. Artigo 1º.- Fundamento e Natureza En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 da Lei 39/1988, de 28 de decembro, reguladora das Facendas Locais, este Concello establece a Taxa por prestación de servizos ou a realización de actividades administrativas de competencia local por “servizos de saneamento, así como de tratamento e depuración de augas residuais, incluída a vixilancia especial de sumidoiros particulares”, que se rexerá pola presente Ordenanza, cuxas normas atenden ao prevido no artigo 58 en relación co artigo 20.4. r), ambos da Lei 39/1988, de 28 de decembro, reguladora das Facendas Locais, de acordo coa modificación establecida na Lei 25/1998, de 13 de xullo, de modificación do Réxime Legal das Taxas Estatais e Locais e de Reordenación das Prestacións Patrimoniais e de Carácter Público. Artigo 2°.- Feito impoñible Constitúe o feito impoñible da Taxa: a. A actividade municipal, técnica e administrativa, tendente a verificar si se dan as condicións necesarias para autorizar a acometida á rede de saneamento municipal. b. A prestación dos servizos de evacuación de excretas, augas pluviais, negras e residuais, a través da rede de saneamento municipal, e o seu tratamento para depuralas.2. Non estarán suxeitas á Taxa as fincas derruídas, declaradas ruinosas ou que teñan a condición de solar ou terreo. Artigo 3°.— Suxeito pasivo 1. Son suxeitos pasivos contribuíntes as persoas físicas ou xurídicas e as entidades a que se refire o artigo 33 da Lei Xeral Tributaria que sexan: a ) Cando se trate da concesión de licencia de acometida á rede, o propietario, usufructuario ou titulo dominio útil da finca. b ) No caso de prestación de servizos do número 1. b ) do artigo anterior, os ocupantes ou usuarios das fincas do término municipal beneficiarias de ditos servizos, calquera que sexa o seu título: propietarios, usufructuarios, habitacionistas ou arrendatarios, incluso en precario.2. En todo caso, terá a consideración de suxeito pasivo substituto do ocupante ou usuario das vivendas ou locais o propietario destes inmobles, que poderán repercutir, no seu caso, as cotas satisfeitas sobre os respectivos beneficiarios do servizo. Artigo 4 °.— Responsables.1. Responderán solidariamente das obrigacións tributarias do suxeito pasivo, as persoas físicas e xurídicas a que se refiren os artigos 38.1 e 39 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Artigo 5º.–Cota tributaria.1. A cota tributaria correspondente á concesión da licencia ou autorización de acometida á rede de saneamento esixirase por unha sola vez e consistirá nunha cantidade fixa de 62,11 € por vivenda ou local.2. A cota tributaria por baleirado de fosas sépticas aplicarase segundo seguinte: 3. A cota tributaria a esixir pola prestación dos servizos de saneamento e depuración determinarase en función da cantidade de auga, medida en metros cúbicos, utilizada na finca. A tal efecto, aplicarase a seguinte Tarifa: 4. En ningún caso poderá tomarse un consumo de auga que sexa inferior ao mínimo facturable polo seu subministro. A cota resultante da consideración deste consumo terá o carácter de mínima esixible.5. A cota tributaria por acometida de saneamento, así como conexión ao pozo ou colector. - Instalación de arqueta de saída, para acometida de augas residuais, con tapa de fundición de 40 x 40, tubería de PVC Ø 160-200 MM./5 atm., incluída excavación, recheo, demolición e reposición de firme no seu caso, así como conexión ao pozo ou colector existente mediante Kit estanco de conexión, unha profundidade máxima de 1,5 m. e para unha lonxitude máxima de 5 m., aplicarase a seguinte tarifa: Todos os prezos anteriores veranse gravados co IVE correspondente. Artigo 6°.— Exencións e bonificacións Non se concederá exención nin bonificación algunha na exacción da presente Taxa. Artigo 7°.— Devengo 1. Devéngase a Taxa e nace a obrigación de contribuír cando se inicie a actividade municipal que constitúe o seu feito impoñible, entendéndose a mesma: a. Na data de presentación da oportuna solicitude da licencia de acometida, se o suxeito pasivo a formulase expresamente. b. Dende que teña lugar a efectiva acometida á rede de saneamento municipal. O devengo por esta modalidade da Taxa producirase con independencia de que se obtivera ou non a licenza de acometida e sen prexuízo da iniciación do expediente administrativo que poida instruírse para a súa autorización.2. Os servizos de evacuación de excretas, augas pluviais, negras e residuais, e da súa depuración teñen carácter obrigatorio para todas as fincas do Municipio que teñan fachada a rúas, prazas ou vías públicas en que exista saneamento, sempre que a distancia entre a rede e a finca non exceda de cen metros, e devengarase a Taxa aínda cando os interesados non procedan a efectuar a acometida á rede. Artigo 8°.—Declaración, liquidación e ingreso.1. Os suxeitos pasivos substitutos do contribuínte formularán as declaracións de alta e baixa no censo de suxeitos pasivos da Taxa, no prazo que media entre a data en que se produza a variación na titularidade da finca e o último día do mes natural seguinte. Estas últimas declaracións surtirán efecto a partir da primeira liquidación que se practique unha vez finalizado o prazo de presentación de ditas declaracións de alta e baixa. A inclusión inicial no Censo farase de oficio unha vez concedida a licenza de acometida á rede.2. As cotas esixibles por esta Taxa liquidaranse e recadaranse polos mesmos períodos e nos mesmos prazos que os recibos de saneamento e consumo de auga.3. No suposto de licenza de acometida, o contribuínte formulará a oportuna solicitude acompañando o ingreso da autoliquidación das taxas de acometida, que será condición indispensable para a tramitación e obtención de dita licenza. Disposición Derradeira A presente modificación da ordenanza fiscal reguladora da taxa de saneamento, entrará en vigor no día da súa publicación definitiva no Boletín Oficial da Provincia e comezará a aplicarse a partir do día 1 de xaneiro de 2018. A ordenanza continuará vixente en tanto non se acorde a súa modificación ou derrogación expresa. - Ordenanza fiscal número 9, reguladora da taxa por subministro de auga. Artigo 1º. Fundamento e natureza. De conformidade co previsto no artigo 106 da Lei 7/1985 do 2 de abril Reguladora das bases de réxime local e ao amparo do previsto nos artigos 57 e 20, epígrafes 1 e 4. t) do RDL 2/2004, do 5 de marzo, reguladora das facendas locais, e de conformidade co que dispoñen os artigos 15 a 19 de dito texto legal, este concello establece a “taxa por subministración de auga”, que se rexerá polo citado RDL e a presente ordenanza fiscal. Artigo 2º. Feito impoñible. Constitúe o feito impoñible da taxa: 1. A utilización da rede de abastecemento de auga polos predios situados no termo municipal e o beneficio obtido polo mantemento do contador. Para os efectos de aplicar a taxa distínguense dous tipos de consumo: a) Usos domésticos: son os que atenden as necesidades vitais, tales como bebida, preparación de alimentos, limpeza, aseo, etc. b) Usos industriais: son aqueles nos que a auga se emprega como motor ou axente mecánico ou químico, e nos que se verifica a transformación en vapor, xeo, bebidas carbónicas, etc.2. O servizo de verificación e conservación de contadores. Artigo 3º. Suxeito Pasivo.1. Son suxeitos pasivos da taxa, en concepto de contribuíntes, as persoas físicas ou xurídicas, así como as entidades ás que se refire o artigo 35.4 da Lei Xeral tributaria, que se beneficien dos servizos ou actividades que constitúen o feito impoñible da taxa.2. Cando a subministración de auga beneficie ou afecte aos ocupantes de vivendas ou locais, terán a condición de substitutos do contribuínte os propietarios de ditos inmobles, que poderán repercutir, no seu caso, as cotas sobre os respectivos beneficiarios. As concesións de auga faránselle aos propietarios de fincas urbanas, aos arrendatarios ou a calquera usuario sempre que estean autorizados para introducir a auga nos edificios que ocupan polos donos destes. Artigo 4º. Responsables. En todo o referente á responsabilidade en materia tributaria rexeranse polo disposto nos artigo 41 e seguintes da Lei xeral tributaria e a súa normativa de desenvolvemento. Artigo 5º. Base impoñible. A base impoñible da taxa por subministración de auga potable está constituída polo consumo de auga medido en metros cúbicos e dependendo do concepto do ingreso. Artigo 6º. Cota tributaria. A auga subministrarase mediante contador, que medirá en volumes a cantidade consumida, que será a que o abonado deba de pagar segundo as tarifas desta Ordenanza, partindo dun mínimo igual para tódolos usuarios. A cota da taxa regulada nesta ordenanza establécese segundo as seguintes tarifas: Epígrafe 1. Consumos A) Abonados domésticos B) Abonados industriais e obras Epígrafe 2. Dereitos de enganche Epígrafe 3. Acometidas Os prezos varían dependendo do diámetro da acometida e do tipo de reposición a realizar na zanxa: • Prezos para a acometida normal de 1 a 5 m. • Prezos para a acometida de máis de 5 m. Epígrafe 4. Contadores • Instalación de contador de 15 mm en batería de contador ou similar • Contador de diámetro superior a 20 mm • Contadores ( sen colocación ) Epígrafe 5. Xestión de cobro a impagados Cobro aos abonados morosos dos gastos ocasionados pola comunicación dos recibos pendentes de pago Epígrafe 6. Desprecintado do contador/Comprobación e precintado de contador no instalado polo servicio/Comprobación de contador de abonado con contador patrón Todos os prezos anteriores veranse gravados co IVE correspondente. Artigo 7º. Exencións e bonificacións. Non se concederán outras exencións ou bonificacións que as expresamente previstas nas leis ou as derivadas da aplicación de tratados ou acordos internacionais. Artigo 8º. Devengo e período impositivo. A presente taxa devengarase desde o momento en que se inicie a prestación do servizo, previa presentación da correspondente solicitude, o cal non se realizará sen que se efectuara o pagamento correspondente. O período impositivo por subministración de auga será por trimestres naturais. Artigo 9º. Normas de xestión.1. As conexións de auga coa rede xeral serán autorizadas polo concello, previa solicitude do interesado acompañada da correspondente autoliquidación das taxas pola acometida á rede xeral, e serán realizadas única e exclusivamente ola empresa concesionaria do servizo de augas.2. Toda autorización para gozar do servizo de augas levará aparellada a obriga de subscribir un contrato de subministro, instalar o contador –nos inmoble será particular para cada vivenda-, que deberá ser colocado en sitio visible e de fácil acceso que permita a clara lectura do consumo que marque.3. A autorización será intransferible e concederase para un domicilio determinado e, en caso de tralado, o usuario deberá facer un novo contrato e pagar a taxa de enganche ou desprecintado.4. O abastecemento de augas potables deste concello é un servizo municipal de conformidade coas prescricións vixentes, explotándose por conta e en beneficio do concello.5. Sen embargo, os manantiais e aproveitamentos de augas potables das que veñen surtíndose os particulares, respectaranse por agora, sen prexuízo da municipalización, se se acordase.6. A auga subministrarase mediante contador, que medirá en volumen de cantidade consumida, que será a que o abonado deberá pagar segundo as tarifas desta ordenanza, partindo dun mínimo igual para todos os usuarios.7. O percibo desta taxa efectuarase mediante recibo. A lectura do contador, facturación e cobro efectuarase cada tres meses.8. A tarifa de auga ten un mínimo trimestral de consumo de trinta metros cúbicos para abonados domésticos e sesenta metros cúbicos para abonados industriais e obras.9. Cando o usuario se ausente temporalmente do domicilio poderá solicitar o precintado do contador e neste caso non se lle pasará recibo pero, cando desexe facer uso da auga de novo deberá solicitar do concello o desprecintado do contador e abonar a cota estipulada.10. A empresa concesionaria do servizo de augas, en evitación de abusos, poderá ejercer unha vigilancia sobre as tuberías, aparatos de conducción e medida de auga. O persoal encargado do servizo de augas estará autorizado para entraren nas fincas e inspeccionar e practicar os recoñecementos que xulguen convenientes.11. Os usuarios non poderán vederen nin cederen gratuitamente a auga a terceiras persoas, aínda que sexa para dedicar ao mesmo uso para o que se ten concedida.12. O usuario poderá causar baixa cando desexe, solicitando nas Oficinas Municipais a baixa correspondente, momento no que procederán os encargados do servizo a cortar a subministración.13. Se o caudal das augas experimentase variacións por razóns climatolóxicas, avarías ou outras de forza mayor, esta circunstancia non dará dereito aos usuarios ou abonados para reclamar ningunha cantidade.14. As cotas liquidadas e non cobradas ao seu debido tempo serán feitas polo procedemento de constrinximento con arreglo ás normas do réxime xeral de recadación.15. En caso de avaría do contador, o tempo en que estea inutilizado calcularase o consumo en base do gasto habido nesa finca en igual época de anos anteriores. Esta circunstancia notificaráselle ao abonado por escrito dándoselle un prazo de 15 días para solicitar o cambio de contador, e a substitución correrá por conta do abonado. Artigo 10 Infraccións e sancións O Concello, seguindo o procedemento establecido e dentro dos prazos outorgados ao efecto, suspenderá a subministración de auga automáticamente, previo aviso ao usuario: 1. Cando o abonado que empregue a auga para usos distinto de aqueles para os que lle foi concedida (regadíos, etc.) a transporte a outro lugar ou a ceda a terceiras persoas pagará unha sanción equivalente ao dobre do prezo que tería que satisfacer polo consumo mensual segundo contador e perderá, automáticamente, o dereito de concesión, sen prexuízo de esixirlle, ademais, as responsabilidades que procedan en dereito.2. Cando fora negada ou entorpecida reiteradamente a entrada no domicilio do aboado ao persoal encargado da lectura dos contadores.3. Cando se produzca a falta de pagamento do recibo trimestral pola subministración de auga. Todo isto sen prexuízo da súa esixencia mediante o procedemento de constrinximento.4. Igualmente, será suspendido o servizo no caso de que fose negada a entrada no domicilio ó persoal encargado das visitas de inspección. En todo o demáis, as infraccións e sancións en materia tributaria rexeranse polo disposto nos artigos 77 e seguintes da Lei xeral tributaria e a súa normativa de desenvolvemento. Disposición adicional única As modificacións que se introduzan na regulación do establecido nesta ordenanza polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición Derradeira A presente modificación da ordenanza fiscal reguladora da subministración de auga, entrará en vigor no día da súa publicación definitiva no Boletín Oficial da Provincia e comezará a aplicarse a partir do día 1 de xaneiro de 2018. A ordenanza continuará vixente en tanto non se acorde a súa modificación ou derrogación expresa. Miño, 28 de decembro de 2017 O alcalde Ricardo A. M. Sánchez Oroza